ముంబై: తమ కలలపై దృఢ నమ్మకంతో ఉండాలని, వాటిని సాకారం చేసుకునేందుకు అవిశ్రాంతంగా కృషి చేయాలని భారత అథ్లెట్లకు టీమిండియా కెప్టెన్ విరాట్ కోహ్లీ సూచించాడు. ‘ఒకవేళ నా మాటలు పనికొస్తాయనుకుంటే.. అథ్లెట్లందరికీ, ఇక్కడున్న వారికి నేను చెప్పేదొకటే. మీమీద మీకు నమ్మకం ఉంటే ఏదైనా సాధించగలరు. నేను ఇదే నినాదంతో జీవిస్తున్నా. అలాంటి భావనతోనే ప్రతీ రోజూ నడుస్తున్నా. ఏదైనా సాధించాలన్న ఆలోచన ఉంటే.. దాన్ని అందుకోగలమని మిమ్మల్ని మీరు ఒప్పించుకోండి’ అని శుక్రవారం జరిగిన ఆలిండియా సెంట్రల్ రెవెన్యూ స్పోర్ట్స్ మీట్ ముగింపు కార్యక్రమంలో పాల్గొన్న కోహ్లీ చెప్పాడు. ఈ కార్యక్రమానికి హాజరైన భారత మహిళా రెజ్లర్లు బబిత ఫొగట్, గీతా ఫొగట్లను విరాట్ కొనియాడాడు. ‘ఇటీవలే ఈ అక్కాచెల్లెళ్ల సినిమా (దంగల్) చూశా. గుండెలను తాకింది. మొత్తం ఆరుగురు సోదరీమణులున్నా మీరిద్దరే (బబిత, గీత) సినిమాను నడిపించారు. దేశానికి ఎంతో కీర్తి ప్రతిష్ఠలు సాధించిపెట్టార’ని ప్రశంసించాడు. ‘జీవితంలో, ఆటలో దేశాన్ని అత్యున్నత స్థాయిలో నిలపండి. మీరు సాధించే విజయాలతో అందరూ గర్వపడేలా చేయండి. అందుకోసం నేను కూడా శక్తి మేరకు కృషి చేస్తాన’ని విరాట్ పిలుపునిచ్చాడు.
mumbai: tama kalalapai drudha nammakamtho undaalani, vaatini saakaaram chesukunenduku avisraantamgaa krushi cheyalani bhaarata athletlaku teamindia kepten virat kohli suuchimchaadu. ‘okavela naa maatalu panikostaayanukunte.. athletlandariki, ikkadunna vaariki nenu cheppedokate. meemeeda meeku nammakam unte edaina saadhinchagalaru. nenu ide ninaadamtoe jeevistunna. alanti bhavanathone pratee roojoo nadustunna. edaina saadhinchaalanna aalochana unte.. daanni andukogalamani mimmalni meeru oppinchukondi’ ani sukravaaram jarigina alindia central revenue sports meat mugimpu kaaryakramamlo palgonna kohli cheppaadu. ee kaaryakramaaniki haajaraina bhaarata mahila rejlarlu babita fogat, geetaa phogatlanu virat koniyadadu. ‘itivale ee akkachellella sinima (dangal) chusha. gundelanu taakindi. mottam aaruguru sodareemanulunna meeriddare (babita, geetha) sinimaanu nadipinchaaru. deshaniki entho keerti pratishtalu saadhinchipettaara’ni prasamsinchaadu. ‘jeevitamlo, aatalo deshaanni atyunnata sthaayilo nilapandi. meeru saadhinche vijayaalato andaruu garwapadela cheyandi. andukosam nenu kuudaa sakti meraku krushi chestaana’ni virat pilupunichaadu.